
Anexa nr. 1
La Decizia nr._____
Din _______________2026

ACORD DE PARTENERIAT 
Or. Sîngerei
[bookmark: _heading=h.esb4bdivm6d][bookmark: _heading=h.kfmipoxlu4bd]PĂRȚILE CONTRACTANTE
1. Consiliul Raional Sîngerei, cod fiscal 1007601009369, cu sediul în or. Sîngerei, str. Independenței, nr. 111, reprezentat de președintele raionului Cristian CAINARIAN, denumit în continuare „Consiliu Raional”,
și
2. Asociația Obștească „Dealurile Măgurii”, în calitatea sa de Entitate de Management al Clusterului Turistic Regional „Drumul Cucuteni”, persoană juridică, IDNO 1023620001683, cu sediul juridic în s. Boghenii Noi, r. Ungheni, Republica Moldova, reprezentată legal de dl Viorel PRISACARI, în calitate de Director Executiv, care acționează în baza Statutului, denumită în continuare „Coordonator”,
denumite colectiv „Părțile”, au convenit încheierea prezentului Acord de parteneriat în baza următoarelor clauze:
[bookmark: _heading=h.ebe1dgp3cfl]ARTICOLUL 1. SCOPUL PARTENERIATULUI
1.1. Scopul prezentului Acord îl constituie colaborarea dintre Părți pentru realizarea investiției în acțiuni de dezvoltare a turismului local în cadrul proiectului Brandul „Drumul Cucuteni”: Dezvoltarea identității de destinație și integrarea lanțului valoric din bazinul Prutului de Nord”, finanțat prin programul ”Turism Durabil” al Oficiului Național al Turismului.
1.2. Proiectul vizează următoarele obiective: 
1.2.1. Amenajarea, curățarea, semnalizarea și dotarea cu infrastructură ușoară a Traseului Turistic de Drumeție Chișcăreni – Slobozia-Măgura, costurile pentru această inițiativă fiind de 40.000,00 MDL;
1.2.2. Dotarea Muzeului Raional din Sîngerei cu un dispozitiv virtual interactiv – o hologramă avansată a unui olar din perioada Civilizației Cucuteni, dotată cu Inteligență Artificială și capabilă să răspundă la întrebările vizitatorilor în 5 limbi străine despre viața și timpurile antice cu valoarea de 160.000,00 MDL. 
[bookmark: _heading=h.wej4rvokiwzb]ARTICOLUL 2. BUGETUL INVESTIȚIEI ȘI COFINANȚAREA
2.1. Valoarea totală a investiției în infrastructura turistică ușoară pentru cele două destinații este de 200.000,00 MDL. 


  2.2. Finanțarea investiției se efectuează după cum urmează:
· Grant (Programul ONT): 50.000,00 MDL;
· Cofinanțare Consiliul Raional Sîngerei: 150.000,00 MDL.
[bookmark: _heading=h.vncgaf929lz2]ARTICOLUL 3. RESPONSABILITĂȚILE PĂRȚILOR
3.1. Asociația Obștească „Dealurile Măgurii” (Coordonatorul) se obligă:
· Să asigure managementul general, coordonarea tehnică și administrarea resurselor financiare din partea grantului ONT în conformitate cu prevederile Contractului de grant;
· Să deruleze procedurile de achiziție publică pentru selectarea furnizorilor autorizați necesari realizării obiectivelor proiectului; 
· Să supravegheze executarea lucrărilor de amenajare a Traseului de drumeție Chișcăreni - Slobozia Măgura;
· Să participe împreună cu Partenerii la ședința comisiei de recepție a lucrărilor de amenajare a Traseului de Drumeție și a platformei holografice ”Olarul din Cucuteni”;
· Să transmită bunurile procurate și valoarea lucrărilor de amenajare a Traseului de Drumeție realizate din sursele financiare ale proiectului, din gestiunea Coordonatorului în gestiunea beneficiarilor finali (APL Chișcăreni, APL Bursuceni, Muzeul Raional din Sîngerei), la sfârșitul implementării proiectului, în baza unui contract de donație condiționată.
· Să asigure comunicarea dintre actorii locali implicați pentru buna desfășurare a proiectului.
3.2. Consiliul Raional Sîngerei se obligă:
· Să susțină și faciliteze, în condițiile legii, implementarea proiectului în corespundere cu obiectivele Acordului;
· Să demareze procedurile administrative și să adopte deciziile necesare în cadrul autorităților deliberative ale raionului pentru alocarea efectivă a resursei financiare de cofinanțare în sumă de 150.000,00 MDL;
· Să asigure transferul resurselor financiare în luna octombrie 2026, pentru realizarea obiectivelor de proiect, din considerentul că perioada de implementare a proiectului este: lunile octombrie - noiembrie, 2026;
· Să asigure delegarea prin ordin a unei persoane responsabile din cadrul Consiliului Raional, care va coopera cu echipa proiectului și va participa la ședințele grupului de lucru pentru achiziție, la recepționarea lucrărilor și la transmiterea lor în gestiunea beneficiarilor, cu drept de consultanță și decizie; 

ARTICOLUL 4. DURATA ACORDULUI
4.1. Prezentul Acord intră în vigoare la data semnării de către Părți și este valabil până la finalizarea completă a lucrărilor de instalare, recepția bunurilor și serviciilor și îndeplinirea tuturor obligațiilor financiare și de diseminarea asumate, adică luna decembrie 2026.

[bookmark: _GoBack]ARTICOLUL 5. MODIFICAREA ȘI ÎNCETAREA ACORDULUI
5.1. Orice modificare a prezentului Acord se va face prin Act Adițional, semnat de reprezentanții împuterniciți ai Părților.
5.2. În cazul apariției unor situații neprevăzute sau de forță majoră, Părțile se vor consulta de îndată pentru ajustarea de comun acord a obligațiilor.
[bookmark: _heading=h.b4pahs5syqhz]ARTICOLUL 6. DISPOZIȚII FINALE
6.1. Litigiile eventuale vor fi soluționate pe cale amiabilă prin negocieri între Părți.
6.2. Prezentul Acord este întocmit în 2 (două) exemplare originale, câte unul pentru fiecare Parte, având aceeași putere juridică.
[bookmark: _heading=h.d4q6hnquyv2]ARTICOLUL 7. ADRESELE, DATELE BANCARE ȘI SEMNĂTURILE PĂRȚILOR
	Pentru AO ”Dealurile Măgurii” 
	Pentru Consiliul Raional Sîngerei 

	Sediul: s. Slobozia Măgura, r. Sîngerei
	Sediul: or. Sîngerei, str. Independenței, nr. 111

	Cod fiscal: 1023620001683
	Cod fiscal: 1007601009369

	Banca:
	Banca: Trezoreria de Stat

	IBAN: 
	IBAN: 

	Tel: 
	Tel: 

	E-mail: drumulcucuetni@gmail.com
	E-mail: 

	Director executiv:
	Președintele raionului: 

	_____________________ Viorel  PRISACARI
	__________________ Cristian CAINARIAN

	L.Ș.
	L.Ș.

